**Magyar irodalom**

**Feladatok**

**Tabló, festmény, rajz**

1. **Az életfa szimbólum jelentésrétegei, helye az ősi magyar hitvilágban**

**Tanulmányozd a fenti témát, és fess meg vagy rajzolj le egy saját elképzelésed szerinti életfát! Ha lehet, alkotásodhoz mellékelj rövid (magyarázó) leírást!**

*Ajánlott források:*

*· Az életfa és az ősi magyar hitvilág. In: Történelem Boksz. 2017.11.17.*

*URL: https://tortenelembox.com/2017/11/17/az-eletfa-es-az-osi-magyar-hitvilag/*

*· Életfa. In: Wikipédia.*

*URL:* [*https://hu.wikipedia.org/wiki/%C3%89letfa\_(n%C3%A9pnyelv)*](https://hu.wikipedia.org/wiki/%C3%89letfa_(n%C3%A9pnyelv))

**Album**

1. **Az ősi életfa motívum továbbélése a keresztény kultúrában - A Jesse-fa a gyöngyöspatai templomban**

**Készíts szöveges, képes albumot a gyöngyöspatai Szűz Mária-plébániatemplom oltárán lévő Jesse-fáról!**

Munkád értékét emelné, ha személyes látogatás során végzett kis kutatással, helytörténeti érdekességekkel, saját készítésű fotókkal egészítenéd ki.

*Ajánlott források:*

*· Gyöngyöspatai Jesse-fa oltár. In: Katolikus lexikon.*

*URL: http://lexikon.katolikus.hu/G/gy%C3%B6ngy%C3%B6spatai%20Jessze-fa%20olt%C3%A1r.html*

*· Jankovics Marcell kutatása a Jesse-oltárról. 2014. december 21.*

*URL*: [*http://gyongyospata.hu/hozzank-latogatoknak/gyongyospata-buszkesegei/a-kis-boldogasszony-templom-es-a-jesse-oltar*](http://gyongyospata.hu/hozzank-latogatoknak/gyongyospata-buszkesegei/a-kis-boldogasszony-templom-es-a-jesse-oltar)

**Esszé**

1. **A fa mint a boldogságkeresés szimbóluma Vörösmarty Mihály Csongor és Tünde című drámájában**

*(1). „Középen / Ott egy almatő virít, / Csillag, gyöngy és földi ágból, / Három ellenző világból, /Új ellenség új csoda.” (fa)*

*(2.) „Halld tovább: ezüst virága / Csügg e tündér almafának, / S benne drágakő ragyog. / Három ízben elvirágzik / Ez naponnan este rajta, / Mint szűz emlői bimbók, / Oly kis almák duzzadoznak.” (fa)*

*(3.) „Földben állasz mély gyököddel, / Égbe nyúlsz magas fejeddel, / S rajtad csillagok teremnek, / Zálogul talán szívemnek, / Hogy, ha már virágod illyen, Üdv, gyönyör lesz szép gyümölcsöd.”* (fa)

                                                           ég

föld                                                                                                átvezetés

világtengely                                     FA                                        idő

                                                                                         pusztuló, újra éledő

             tudás                életfa -    életerő              világfa

*Ajánlott források:*

*· Bárdos József: Más(ik )világok, más(ik) világi lények a tündérmesékben. Bp., Pont Kiadó, 2017.*

*· Kerényi Ferenc: Csongor és Tünde. Bp., Akkord Kiadó, 2005.*

*· Rónay György: Balassitól Adyig. Bp., Kairosz Kiadó, 2013.*

*· Vörösmarty Mihály: Csongor és Tünde.  Matúra klasszikusok, Bp., Ikon Kiadó, 1992.*

*· Csongor és Tünde. In: Faktor Tévé, 2016.*

*URL: https://www.youtube.com/watch?v=d5pr5KnMiMc&t=59s*

**Album**

1. **Egy motívum változatai – Az almafa megjelenése a kultúrtörténetben**

**Készíts albumot 8–12 oldal terjedelemben (bármilyen technikával) a fenti témáról!**

Nézz utána az almafa néhány mesei, mitológiai, irodalmi, képzőművészeti előfordulásának, ismerkedj meg a hozzájuk kapcsolódó történetekkel. Vizsgáld meg, van-e ezeknek közös tartalmi elemük, ill. azt, hogy milyen jelentés társítható az egyes változatokban az almafához és gyümölcséhez! Beszélhetünk-e a motívum vándorútjáról, átadásáról-átvételéről, kultúrától és kortól függő módosulásáról?

Gondolataidat a felkutatott információkra építve jelenítsd meg önállóan készített illusztrációs album formájában. Törekedj az ötletes kivitelezésre, ill. a kép és a szöveg optimális arányára.

(Kis segítség az elinduláshoz: pl. az aranyalmát termő fa különböző történetekben; hogy lett a tudás fája épp almafa?... stb.)

**Esszé**

1. **Műalkotás elemzése adott kiindulóponttal – Csontváry Kosztka Tivadar: *A magányos cédrus***

Mire utal a kép címe, színei, kompozíciója? Képes-e megjeleníteni ez az ábrázolás a magányt? Miféle magányról van szó? Miért éppen cédrus? Miről szól számodra a festmény? Értelmezd a képet személyes hangvételű esszében.

**Prezentáció**

1. **Fák festményeken**

**Csontváry Kosztka Tivadar *A magányos cédrus* című festményéből kiindulva keress további festményeket, amelyeken fontos – akár jelképes jelentésű – elem egy fa.**

Mire utal a képek címe, kompozíciója, színei, ábrázolásmódja? Készíts 8–12 diából álló prezentációt, amelyben bemutatod a motívum adta lehetőségeket korhoz, stílushoz, világképhez kapcsolódóan, ha lehet, valamilyen gondolatmenetre fűzve.

**Prezentáció**

1. **A fák sem maguktól nőnek - Mi tudható a fapásztorokról (entekről)?**

**Tolkien A Gyűrűk Ura című regénye alapján készíts előadást (ppt, prezi) Középfölde különös lényeiről, az entekről (kinézet, életmód, életcél, belső tulajdonságok, közösségi viszonyok...)**!

A prezentációd 10–15 diából álljon, és add elő magyarórán.

**Gondolattérkép**

1. **A fa motívum irodalmi alkotásokban**

**Készíts gondolattérképet (plakáton vagy digitálisan) arról, hogy a fa motívum milyen változatos jelentésben szerepelhet irodalmi alkotásokban (bármilyen műnemben). A gondolattérképhez állíts össze irodalomlistát, amelyben tételesen is megjelölöd az alkotást és a benne szereplő fa jelentését, funkcióját.**

**Novella**

1. **Írj novellát, amelyben szerepet játszik a fa motívuma! (A téma lehet egy számodra különleges jelentőségű fa, a fa mint állatok élőhelye, a fa mint a személyiség szimbóluma stb. Adj címet is írásodnak!**

**Vers**

1. **Írj verset, amelyben szerepet játszik a fa motívuma! (A téma lehet egy számodra különleges jelentőségű fa, a fa mint állatok élőhelye, a fa mint a személyiség szimbóluma stb. Adj címet is írásodnak!**

**vagy**

**Írj verset, amit egy műalkotás számodra fontos gondolata, üzenete ihletett (pl. Vörösmarty: Csongor és Tünde, Csontváry: A magányos cédrus)! Adj címet is írásodnak!**

**Verses-rajzos album, verseskötet**

1. **A 6. feladatból kiindulva írj verseket festményeken látható fákról (Mire ihlet téged a kép?) A vershez mellékelj fotókat a festményekről, de saját készítésű alkotásokkal is díszítheted a kis kötetet.**

**Magyar nyelv**

**Feladatok**

**Plakát vagy prezentáció**

1. **Készíts illusztrált plakátot vagy prezentációt olyan szólásokról és közmondásokról, amelyeknek kulcsszava a fa. (Összeállításodban 8–10 szólás szerepeljen.)**